Sentenza tal-Qorti Ġenerali tas-27 ta’ April 2022 – Flašker vs Il-Kummissjoni
(Kawża T-392/20) 1
(“Għajnuna mill-Istat – Miżuri mogħtija mis-Slovenja lil netwerk muniċipali ta’ spiżeriji – Fażi preliminari ta’ eżami – Deċiżjoni tal-Kummissjoni li tikkonstata l-assenza ta’ għajnuna mill-Istat u, possibbilment, il-preżenza ta’ għajnuna eżistenti – Deċiżjoni adottata mingħajr ma tinfetaħ il-proċedura ta’ investigazzjoni formali prevista fl-Artikolu 108(2) TFUE – Diffikultajiet serji”)
Lingwa tal-kawża: l-Ingliż
Partijiet
Rikorrent: Petra Flašker (Grosuplje, is-Slovenja) (rappreżentant: K. Zdolšek, avukat)
Konvenut: Il-Kummissjoni Ewropea (rappreżentanti: P. Arenas u C. Georgieva, aġenti)
Intervenjent insostenn tal-konvemut: Ir-Repubblika tas-Slovenja (rappreżentant: B. Jovin Hrastnik, agent)
Suġġett
Permezz tar-rikors tagħha bbażat fuq l-Artikolu 263 TFUE, ir-rikorrenti titlob l-annullament tad-Deċiżjoni tal-Kummissjoni C(2020) 1724 final tal-24 ta’ Marzu 2020, li tagħlaq l-eżami tal-miżuri li jikkonċernaw l-ispiżerija pubblika Lekarna Ljubljana fid-dawl tar-regoli dwar l-għajnuna mill-Istat li jinsabu fl-Artikoli 107 u 108 TFUE (Każ SA.43546 (2016/FC) – is-Slovenja).
Dispożittiv
Id-Deċiżjoni tal-Kummissjoni C(2020) 1724 final tal-24 ta’ Marzu 2020 li tagħlaq l-eżami tal-miżuri li jikkonċernaw l-ispiżerija pubblika Lekarna Ljubljana fid-dawl tar-regoli dwar l-għajnuna mill-Istat li jinsabu fl-Artikoli 107 u 108 TFUE (Każ SA.43546 (2016/FC) – is-Slovenja), hija kkanċellata sa fejn tikkonċerna l-attivi taħt il-ġestjoni ta’ Lekarna Ljubljana.
Il-Kummissjoni Ewropea għandha tbati l-ispejjeż tagħha kif ukoll dawk sostnuti minn Petra Flašker.
Ir-Repubblika tas-Slovenja għandha tbati l-ispejjeż tagħha.
____________
1     ĠU C 297, 7.9.2020.